section_heading: Opis
paragraph_text: Vrijeme nastanka je od 16. do 19. stoljeća. Izvorno crkva sv. Marije, 1535. god. se fortificira, što je odigralo ključnu ulogu u obrani naselja za turskog napada. Trobrodna građevina ima masivne stupove koji nose lukove i svodnu konstrukciju. Nad zidovima sjevernog i južnog pročelja izgrađen je obrambeni zid s kruništem i zidanim ophodom. Nad svetištem je izgrađena kula s kruništem, zakrovljena četverostrešnim krovom. U SI uglu crkve je manji speronirani bastion u kojem je sakristija. God. 1879. – 1887. crkva je produljena na zapad, dobiva klasicističko pročelje, a ruši se kula Toretta na j-z i na njenom mjestu 1887. god. gradi zvonik. Oko crkve sačuvan je obrambeni zid sagrađen 1573. god